Stina Talling

Stina Talling (født 5. februar 2003 i Bergen) er en norsk youtuber og artist. Hun sang BlimE!-låten i 2019, «Mer enn god nok». Hun deltok i Melodi Grand Prix 2021 med låten «Elevate».

Bakgrunn 
Talling er oppvokst på Sotra utenfor Bergen. Som tiåring begynte hun å legge ut sine egne videoer på YouTube. Etter hvert fikk hun en større tilhengerskare på videoplattformen, blant annet med sine personlige og humoristiske videoer. Per januar 2021 hadde kanalene hennes 16,8 millioner visninger. Hun har også sunget på flere videoer og utgitt musikk via Spotify. I 2019 fikk hun platekontrakt med Sony Music, og fikk en stor hit med BlimE!-låten «Mer enn god nok» i 2019. Hun gjorde sin musikalske livedebut under VG-Lista-showet på Rådhusplassen i Oslo samme år. Hun har siden gitt ut låter som «Fortid til fremtid», «Jada Jada» med Cherie Mwangi, «En gang til» med Eirik Lyng, «Livet nå» og «En rakett til måneland» for Netflix-filmen Månereisen i 2020.

Hun har deltatt i tv-serier som Influenserne og dokumentaren Tenåringssjokket. Hun ble i 2018 nominert i kategorien «årets morsomste» under Gullsnutten, og i 2019 ble hun nominert i kategorien «stjerneskudd» i Nickelodeon Kids' Choice Awards 2019. 

Hun var blant deltakerne i Melodi Grand Prix 2021 på NRK1. Hun deltok i delfinale 1 den 16. januar 2021 med låten «Elevate», som hun hadde skrevet sammen med Bård Bonsaksen, Hilda Stenmalm, Monika Engseth og Eirik Hella. Hun ble slått ut i delfinalen, men deltok i sistesjansen den 15. februar. Der ble hun slått ut av Jorn.

Musikk 
"Nå er det jul" hadde hun stor suksess med. Denne sangen ble produsert sammen med YouTube gruppen i managementet The sPlayers. I 2019 fikk Stina Talling kontrakt med Sony Music Norge .

Sanger og samarbeid 

 BlimE – Mer enn god nok
 2021: Elevate (MGP 2021)
 2021: I can´t remember
 2020: Livet nå
 Fortid til fremtid
 2020: Jada Jada
 2020: En rakett til måneland
 2018: Nå er det jul

TV-program 
2018: Tenåringssjokket (NRK). Stina og hele familien var med på dette reality programmet.

YouTube 
Hun startet med YouTube-videoer i 2013 og har hatt over 17 millioner avspillinger. Hun produserer videoer i sjangeren livsstil, personlig innhold med humor .

Referanser 

Norske sangere
Youtubere fra Norge
Deltakere i Melodi Grand Prix 2021